|  |  |
| --- | --- |
| HMRC14-WEL-blk-35mm | Cyfraddau Treth Incwm Cymru (CTIC) |

|  |  |  |
| --- | --- | --- |
| Gwybodaeth i bensiynwyr  Bydd cyfraddau Treth Incwm Cymru yn dod i rym ar 6 Ebrill 2019, sef blwyddyn dreth 2019 i 2020 ymlaen.  Beth mae hyn yn ei olygu i chi  Os ydych wedi’ch nodi’n drethdalwr Cymreig, byddwch yn talu cyfraddau Treth Incwm Cymru (CTIC) ar eich pensiwn neu bensiynau.  Mae’n bosibl y byddwch yn talu cyfradd Treth Incwm wahanol i bobl mewn rhannau eraill o’r DU, ond bydd hyn yn dibynnu ar y cyfraddau a bennir gan Lywodraeth Cymru. Bydd rhywfaint o’ch Treth Incwm yn cael ei thalu i Lywodraeth Cymru er mwyn ariannu gwasanaethau’n uniongyrchol yng Nghymru. Bydd cynilion a buddsoddiadau’n parhau i gael eu trethi ar gyfradd y DU.  Nid oes angen i chi wneud dim oni bai’ch bod yn symud neu’n meddwl bod y cyfeiriad sydd gan CThEM ar eich cyfer yn anghywir.  Preswylfa  Sut i benderfynu a ydych yn drethdalwr Cymreig  Trethdalwr Cymreig yw rhywun sy’n preswylio yn y DU at ddibenion treth, ac sydd â’i unig neu ei ‘brif fan preswylio’ yng Nghymru am fwy o’r flwyddyn dreth nag mewn unrhyw ran arall o’r DU.  Prif fan preswylio  Nid yw hwn o reidrwydd yn golygu’r man preswylio lle’r ydych yn treulio’r rhan fwyaf o’ch amser. Yn hytrach, hwn yw’r ‘man preswylio’ y mae gennych y cysylltiad mwyaf ag ef.  Dyma rai ffactorau sy’n dangos p’un a yw lle yn golygu ‘prif fan preswylio’:   * eich cartref teuluol * y man lle’r ydych wedi’ch cofrestru i bleidleisio * y man lle cedwir y rhan fwyaf o’ch eiddo personol * eich cyfeiriad gohebu   Rhoi gwybod i CThEM am newidiadau i’ch cyfeiriad  Eich cyfrifoldeb chi yw rhoi gwybod i CThEM os bydd eich cyfeiriad yn newid. Os byddwch yn symud, dylech roi’ch cyfeiriad newydd i CThEM. Gallwch wneud hyn yn:  www.gov.uk/rhoi-gwybod-i-cthem-newid-manylion |  | Beth yw cyfraddau Treth Incwm Cymru?  Rhoddodd Deddf Cymru 2014 y pŵer i Lywodraeth Cymru i bennu cyfraddau Treth Incwm Cymru, gan roi mwy o reolaeth i Lywodraeth Cymru dros gyfran sylweddol o gyllideb Cymru a sut y caiff ei dyrannu.  Bydd cyfraddau Treth Incwm Cymru yn berthnasol i bob incwm nad yw’n deillio o gynilion na difidendau.  Ni fydd cyfraddau Treth Incwm Cymru yn effeithio ar Yswiriant Gwladol.  I gael rhagor o wybodaeth, ewch i: www.gov.uk/treth-incwm-cymru  Mae Llywodraeth Cymru wedi pennu cyfraddau Cymru ar gyfer 2019 i 2020 ar yr un lefel â’r cyfraddau yn Lloegr a Gogledd Iwerddon.  I gael rhagor o wybodaeth, ewch i: www.llyw.cymru/trethicymru  Pryd y bydd cyfraddau Treth Incwm Cymru yn dechrau?    **6 Ebrill**  **2019**  Bydd cyfraddau Treth Incwm Cymru yn dechrau ar 6 Ebrill 2019 |
| Gwasanaethau Digidol CThEM  Tachwedd 2019 © Hawlfraint y Goron 2019 |

|  |  |
| --- | --- |
| Sut y byddaf yn cael gwybod fy statws? | |
| |  |  | | --- | --- | | Os oes gan CThEM gyfeiriad ar eich cyfer yng Nghymru, cewch eich ystyried yn drethdalwr Cymreig. Bydd eich cod treth yn dechrau gyda’r llythyren ‘C’ i ddangos eich bod yn drethdalwr Cymreig.  Rhoddodd CThEM wybod i bob un all fod yn drethdalwr Cymreig, drwy lythyr, ym mis Tachwedd 2018.  Os ydych yn talu treth ar eich pensiwn neu bensiynau drwy TWE, bydd CThEM yn rhoi gwybod i’ch darparwr pensiwn y dylai eich trin fel trethdalwr Cymreig, a bydd eich pensiwn yn parhau i gael ei drethu fel y mae ar hyn o bryd. |  | | |
| Apelio yn erbyn eich statws | |
| Mae’ch statws yn dibynnu ar y manylion cyfeiriad sydd gan CThEM.  Os yw’r manylion hyn yn gywir ac, o ganlyniad, rydych yn bodloni’r meini prawf a nodwyd mewn deddfwriaeth (Deddf Cymru 2014), ni chewch apelio yn erbyn y statws a bennwyd gan CThEM. |  |
| Sut y caiff cyfraddau Treth Incwm Cymru eu cyfrifo | |
| Bydd Llywodraeth y DU yn gostwng gan 10c y cyfraddau sylfaenol, uwch ac ychwanegol o Dreth Incwm a delir gan drethdalwyr Cymreig.  Yna, bydd Llywodraeth Cymru yn pennu’r 3 cyfradd o gyfraddau Treth Incwm Cymru ac, ar ôl i Gynulliad Cenedlaethol Cymru eu cymeradwyo, cânt eu hychwanegu at gyfraddau gostyngol y DU.  Bydd y cyfuniad o gyfraddau gostyngol y DU a chyfraddau Cymru yn pennu’r gyfradd gyffredinol o Dreth Incwm a delir gan drethdalwyr Cymreig. |  |
| **Ble i fynd i gael rhagor o wybodaeth** | |
| I gael rhagor o wybodaeth am gyfraddau Treth Incwm Cymru, ewch i:  www.gov.uk/treth-incwm-cymru  I gael rhagor o wybodaeth am y broses pennu cyfraddau, a chyllideb ddrafft Llywodraeth Cymru, ewch i: www.llyw.cymru/trethicymru  Gallwch gael rhagor o wybodaeth am y ffordd y caiff cod treth ei gyfrifo yn: www.gov.uk/tax-codes |  |